ÅRSMELDING 2011 GJEMNES YTRE

Årsmøtet i 2011 ble avviklet på meieriet 10. mars. På dette møtet ble Gjemnes Ytres videre skjebne behandlet, og det var full enighet om at det samarbeidet som er blitt etablert mellom de tre grendene Gjemnes, Storlandet og Bergsøya må videreføres i en eller annen form. Det er særlig ønskelig at den felles 17. maifeiringen videreføres, og at det fortsatt skal finnes et felles forum for formidling av informasjon om smått og stort som skjer i bygda, altså at vi fortsatt skal motta YtreNytt. YtreLøperen bør også følges opp, og gjerne utvides med andre fellesarrangement, for eksempel turarrangement som går på omgang mellom grendene.

Oppmuntret av årsmøtet, har styret forsøkt å holde liv i alle disse aktivitetene i 2011. Det er uformelt blitt vedtatt at den felles 17. maifeiringen skal fortsette på Gjemnes skole t.o.m. grunnlovsjubileet i 2014. Deretter må vi nok finne en annen arena for dette.

Ellers har dette skjedd i 2011, kort oppsummert:

Styret har hatt 4 møter: 10/2, 3/3, 12/4, 14/12.

17. maikomiteen kom i sving i mars, og kom i mål i tide – det ble felles 17. maifest i år også!

Det ble arrangert et ”framtidsseminar” på Kulturstuå på Batnfjordsøra 21/5, som fikk bred pressedekning.

Gjemnes Ytre har bidratt til å dra i gang et lag for grunneiere som blir berørt av en eventuell konteinerhavn på Grønset. Grunneierlaget ble formelt stiftet 27/4-2011, og fikk navnet Grønset og Omegn Grunneierlag.

Gjemnes Ytre var representert på et næringstreff på Angvik Bygdestue 22/2, der bygdemobiliseringsprosjektet ble presentert. Møtet ble arrangert i samarbeid med fylkeskommunen, som ønsket å orientere om bolyst-milder.

Etter sommeren arrangerte Gjemnes Ytre to ryddedugnader på Ikornneset, 17/9 og 15/10, som skaffet kjærkomne penger i kassa til YtreLøperen og ballbingeprosjektet på Bergsøya.

Søndag 23/10 gikk bøssebærere Gjemnes Ytre fikk mobilisert fra dør til dør under TV-aksjonen, og sørget for at grendene våre bidro på høyde med tidligere år.

Gjemnes, 19. februar 2012

Heidi Hogset

Leder